32006D0065
L 032/93
JURNALUL OFÍCIAL AL UNIUNII EUROPENE
DECIZIA COMISIEI
din 3 februarie 2006
de modificare a Deciziei 97/467/CE privind includerea unei unități din Uruguay pe listele provizorii cu unitățile din țări terțe din care statele membre sunt autorizate să importe carne de ratite
[notificată cu numărul C(2006) 233]
(Text cu relevanță pentru SEE)
(2006/65/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), în special articolul 2 alineatul (4),
întrucât:
(1)
Decizia 97/467/CE a Comisiei din 7 iulie 1997 de stabilire a listelor provizorii cu unitățile din țări terțe din care statele membre autorizează importurile de carne de iepure și de vânat de crescătorie (2) stabilește listele provizorii cu unitățile din țări terțe din care statele membre autorizează importurile de carne de vânat de crescătorie, de iepure și de ratite.
(2)
Uruguayul a comunicat numele unei unități care produce carne de ratite în privința căreia autoritățile competente certifică respectarea normelor comunitare.
(3)
Prin urmare, această unitate ar trebui inclusă în listele stabilite de Decizia 97/467/CE.
(4)
Importurile de la această unitate ar trebui să nu constituie obiectul controalelor fizice reduse în conformitate cu Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor sanitar-veterinare pentru produsele care provin din țări terțe și sunt introduse în Comunitate (3).
(5)
Prin urmare, Decizia 97/467/CE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa II la Decizia 97/467/CE se modifică în conformitate cu anexa la prezenta decizie.
Articolul 2
Prezenta decizie se aplică de la 11 februarie 2006.
Articolul 3
Prezenta decizie se adresează statelor membre.
Adoptată la Bruxelles, 3 februarie 2006.